**NR. : Verificat și avizat**

 **DIRECTOR EXECUTIV,**

 BĂRBATU ANDRADA

 **CAIET DE SARCINI**

**PRIVIND ACHIZIȚIA SERVICIULUI DE MEDICINA MUNCII**

**1. *OBIECTUL ACHIZIȚIEI***

Prezentul caiet de sarcini se referă la asigurarea serviciului de acordare de asistență medicală de medicina muncii (cod CPV 85147000-1), în conformitate cu prevederile H.G. nr. 355/2007 privind supravegherea sănătății lucrătorilor, cu modificările și completările ulterioare.

1. ***CERINȚE TEHNICE***

Serviciile de medicina muncii se vor achiziționa pentru un număr maxim de **1.589** posturi, funcționari publici și personal contractual.

Serviciile medicale ce urmează a fi achiziționate trebuie să asigure realizarea unitară și completă a serviciilor medicale profilactice prin care se asigură supravegherea sănătății lucrătorilor în conformitate cu prevederile H.G. nr. 355/2007 privind supravegherea sănătății lucrătorilor, actualizată, cu modificările și completările ulterioare și anume:

1. *Servicii medicale de medicina muncii constând în:*

-întocmirea și completarea dosarului medical al fiecărui salariat;

-eliberarea fișei de aptitudine în muncă pentru fiecare salariat;

-efectuarea monitorizării stării de sănătate a unui număr estimat maxim de 1589 salariați prin control medical periodic și eliberarea unui raport medical de activitate la sfârșitul examinărilor;

-comunicarea către Direcția de Sănătate Publică a morbidității cu incapacitate temporară de muncă;

-semnalarea cazului de boală profesională, conform metodologiei aprobate de Ministerul Sănătății;

-evaluarea condițiilor de muncă a salariatelor care se încadrează în prevederile O.U.G nr. 96/2003 privind protecția maternității la locurile de muncă, actualizată, cu modificările și completările ulterioare.

1. *Servicii medicale* constând în:

- examen medical la angajarea în muncă;

- control medical periodic;

- control medical expuneri excepționale;

 - control medical de adaptare la schimbarea locului de muncă;

- control medical la cerere în caz de suspiciune de boală profesională;

- examenul medical la reluarea activității;

- consultanță în domeniul muncii și al condițiilor de igienă și sănătate în muncă, la solicitarea Direcției generale de asistență socială Constanța.

- posibilitatea de a efectua examene medicale la sediul autorității contractante.

***Examenul medical la angajarea în muncă***

1.Stabilește aptitudinea/aptitudinea condiționată/inaptitudinea permanentă sau temporară în muncă pentru profesia/funcția și locul de muncă în care autoritatea contractantă, îi va desemna să lucreze privind:

-compatibilitatea/incompatibilitatea dintre eventualele afecțiuni prezente în momentul examinării și viitorul loc de muncă;

-existența/inexistența unei afecțiuni ce pune în pericol sănătatea și securitatea celorlalți lucrători de la același loc de muncă;

-existența/inexistența unei afecțiuni ce pune în pericol securitatea unității și/sau calitatea produselor realizate sau a serviciilor prestate;

-existența/inexistența unui risc pentru sănătatea populației căreia îi asigură servicii.

2. Constă în:

- anamneza medicală profesională și neprofesională și examenul clinic general, conform modelului dosarului medical prevăzut în Anexa nr. 4 la H.G. nr. 355/2007 privind supravegherea sănătății lucrătorilor, actualizată, cu modificările și completările ulterioare;

- examenele medicale clinice și paraclinice, conform modelului de fișă prevăzut în anexa nr. 1 la H.G. nr. 355/2007 privind supravegherea sănătății lucrătorilor, actualizată, cu modificările și completările ulterioare.

În funcție de rezultatul examenului medical la angajarea în muncă, medicul de medicina muncii poate face propuneri pentru:

- adaptarea postului de muncă la caracteristicile anatomice, fiziologice, psihologice și la starea de sănătate a lucrătorului, pentru lucrătorii care-și schimbă locul de muncă sau sunt detașați în alte locuri de muncă sau alte activități;

- îndrumarea persoanei care urmează a fi angajată către alte locuri de muncă;

- includerea în circuitul informațional și operațional din sistemul sanitar a acelor persoane care necesită o supraveghere medicală deosebită.

Concluzia finală se completează în fișa de aptitudine ( Anexa nr. 5 la H.G. nr. 355/2007 privind supravegherea sănătății lucrătorilor, actualizată, cu modificările și completările ulterioare), completată în două exemplare; unul pentru autoritatea contractantă și unul pentru lucrător.

***Controlul medical periodic***

1. Constă în:

- confirmarea sau infirmarea la perioade de timp stabilite a aptitudinii în muncă pentru profesia/funcția și locul de muncă pentru care s-a făcut angajarea și s-a eliberat fișa de aptitudine;

- depistarea apariției unor boli care constituie contraindicații pentru activitățile și locurile de muncă cu expunere la factori de risc profesional;

- diagnosticarea bolilor profesionale;

- diagnosticarea bolilor legate de profesie;

- depistarea bolilor care constituie risc pentru viață și sănătatea celorlalți lucrători la același loc de muncă;

- depistarea bolilor care constituie risc pentru securitatea unității, pentru calitatea produselor sau pentru populația cu care lucrătorul vine în contact prin natura activității sale.

1. Cuprinde:

- înregistrarea evenimentelor medicale care s-au petrecut în intervalul de la examenul medical în vederea angajării sau de la ultimul examen medical periodic până în momentul examenului medical respectiv;

- examenul clinic general, conform dosarului medical prevăzut în Anexa nr. 4 la H.G. nr. 355/2007 privind supravegherea sănătății lucrătorilor, actualizată, cu modificările și completările ulterioare;

- examenele clinice și paraclinice, conform modelului de fișă prevăzut în Anexa nr. 1 la H.G. nr. 355/2007 privind supravegherea sănătății lucrătorilor, actualizată, cu modificările și completările ulterioare;

- înregistrarea rezultatelor în dosarul medical prevăzut în Anexa nr. 4 la H.G. nr. 355/2007 privind supravegherea sănătății lucrătorilor, actualizată, cu modificările și completările ulterioare;

- finalizarea concluziei prin completarea fișei de aptitudine, conform modelului prevăzut în Anexa nr. 5 la H.G. nr. 355/2007 privind supravegherea sănătății lucrătorilor, actualizată, cu modificările și completările ulterioare, de către medicul specialist de medicina muncii, în două exemplare, unul pentru autoritatea contractantă și celălalt pentru lucrător.

3. Scopuri:

- confirmarea sau infirmarea la perioade de timp stabilite a aptitudinii în muncă pentru profesia/funcția și locul de munca pentru care s-a făcut angajarea și s-a eliberat fișa de aptitudine;

- depistarea apariției unor boli care constituie contraindicații pentru activitățile și locurile de muncă cu expunere la factori de risc profesional;

- diagnosticarea bolilor profesionale;

- diagnosticarea bolilor legate de profesie;

- depistarea bolilor care constituie risc pentru viața și sănătatea celorlalți lucrători la același loc de munca;

- depistarea bolilor care constituie risc pentru securitatea instituției, pentru calitatea produselor sau pentru populația cu care lucrătorul vine în contact prin natura activității sale.

Examenul medical periodic se efectuează obligatoriu tuturor angajaților DGAS Constanța.

Frecvența examenului medical periodic este stabilita prin fișele întocmite conform modelului prevăzut în Anexa nr. 1 din H.G. nr. 355/2007 privind supravegherea sănătății lucrătorilor actualizată cu modificările și completările ulterioare și poate fi modificată numai la propunerea medicului specialist de medicina muncii, cu informarea autoritatea contractantului.

***Examenul medical la reluarea activității***

Se efectuează după o întrerupere a activității de minimum 90 de zile, pentru motive medicale sau de 6 luni, pentru orice alte motive, în termen de 7 zile de la reluarea activității și are ca scop:

- confirmarea aptitudinii lucrătorului pentru exercitarea profesiei/funcției avute anterior sau noii profesii/funcții la locul de muncă respectiv;

- stabilirea unor măsuri de adaptare a locului de muncă și a unor activități specifice profesiei sau funcției, dacă este cazul;

- reorientarea spre un alt loc de muncă, care să asigure lucrătorului menținerea sănătății și a capacității de muncă.

Medicul de medicina muncii are dreptul de a efectua examenul medical la reluarea activității ori de câte ori îl consideră necesar, în funcție de natura bolii sau a accidentului pentru care lucrătorul a absentat din instituție.

**3. *CERINȚE MINIME OBLIGATORII***

3.1. Serviciile medicale ce urmează a fi asigurate pentru fiecare direcție, serviciu și birou în parte se regasesc in **Anexa nr. 1** la prezentul caiet de sarcini.

3.2. Ofertantul îsi asumă responsabilitatea întocmirii ofertei conform Fiselor specifice fiecarui tip de personal, prevazute de H.G. nr. 355/2007, actualizată, cu modificările și completările ulterioare.

**3.3. Ofertantul trebuie să prezinte:**

**- descrierea unitatii medicale: date generale privind activitatea unitatii, documente care să ateste ca ofertantul are ca obiect de activitate prestarea serviciilor de medicina muncii, documente din care să rezulte că ofertantul dispune de personal calificat care să presteze activități de medicina muncii, documente din care sa rezulte ca ofertantul detine în folosință aparatura necesară efectuarii investigațiilor medicale specifice medicinei muncii (EKG, audiometru, spirometru, computer visiotest, glucometru), certificat SR EN ISO 9001 sau echivalent;**

**- examenele medicale periodice se vor efectua la sediul beneficiarului, cu toate echipamentele necesare pentru investigatiile specifice medicinei muncii (EKG, audiometru, spirometru, computer visiotest, glucometru, testări psihologice), in conformitate cu planificarea efectuata;**

- fisele de aptitudine si avizele psihologice se redacteaza in dublu exemplar, un exemplar rămâne la dosarul profesional al salariatului și un exemplar se predă salariatului.

- în urma evaluării medicale atât angajatorul cât și angajatul vor fi informati și consiliați asupra rezultatelor evaluărilor; rezultatul inclus în fișa de aptitudine (apt/inapt/apt cu recomandări pentru postul ocupat), oferindu - se recomandări și soluții pentru fiecare situație apărută.

In 10 zile lucrătoare de la încheierea controlului medical periodic va fi depus raportul sintetic cuprinzând rezultatele investigațiilor de specialitate, cuprinzând, cel puțin numărul persoanelor examinate, locul de munca, profesia persoanei examinate, concluziile investigațiilor plus situația de plată.

***4.MODALITĂȚI DE PREZENTARE A OFERTEI***

4.1. Durata contractului este până la data de 31.12.2023, cu posibilitatea de prelungire pe primele 4 luni din anul 2024, în limita existentei disponibilitatii bugetare.

4.2. Specificațiile din Caietul de Sarcini sunt minimale și obligatorii.

4.3. Nu se acceptă oferte parțiale sau alternative.

4.4. Pentru a fi acceptată, oferta va trebui să detalieze:

- tarifele unitare pentru întreaga gamă de investigații medicale (exprimate în lei/ investigații), conform **Anexa nr. 2** la prezentul caiet de sarcini;

- prețul unitar al pachetului de servicii/angajat, pentru fiecare categorie de personal, exprimata în lei fara TVA;

- precum și valoarea totala a serviciilor de medicina muncii pentru cele 1589 posturi, sub forma de centralizator**.**

Neofertarea uneia sau mai multor poziții din cele solicitate conduce la respingerea ofertei.

4.5. Atribuirea contractului se va face pe baza criteriului ***cel mai scăzut preț.***

 Serviciile se vor achiziționa până la data de 31.12.2023, cu posibilitatea de prelungire pe primele 4 luni din anul 2024, pentru un număr maxim de 1.589 lucrători, autoritatea contractantă rezervându-și dreptul de a achiziționa de la operatorul economic care va prezenta prețul cel mai scăzut și care corespunde necesității autorității contractante.

***5. MODALITATE DE PLATĂ***

Plata se va face în termen de 30 de zile de la înregistrarea facturii lunare emise de prestator, însoțită de situația de plată și numai după predarea către angajator a fișelor de aptitudine și a avizelor psihologice. Facturile vor fi întocmite pentru fiecare subunitate a Direcției generale de asistență socială în parte și vor fi însoțite de un raport cu persoanele și examinarile efectuate.

* Directia medico-socială (cuprinzând Serviciul medicină școlară, Compartimentul asistență medicală comunitară, Centrul pentru persoane fără adăpost Sfânta Filofteia, Centrul de zi pentru integrare/reintegrare socială, Compartimentul de prevenție, derulare și coordonare programe de sanătate);
* Centrul de găzduire Sfânta Sofia;
* Serviciul autoritate tutelară și Serviciul protecția și serviciul protecția și promovarea drepturilor copilului (Aleea Mălinului nr. 4);

- Serviciul sprijin comunitar și evenimente sociale (str. Duiliu Zamfirescu nr. 4);

- Serviciul administrare cluburi pensionari (cuprinde toate cluburile pentru pensionari);

- Căminul pentru persoane varstnice Constanta, - str. Unirii nr. 104, Constanta;

- Sediul DGAS Constanta - str. Unirii nr. 104 , Constanta;

- Cantina de ajutor social Constanța - str. Petre Romulus nr. 22 și str. Jupiter nr. 14,;

- Direcția locuințe sociale

 pentru un număr maxim de 1589 lucrători conform organigramei instituției astfel:

- **20** funcții publice de conducere;

 - **150** funcții publice de execuție;

- **11** functii contractuale de conducere;

 - **308** functii contractuale de executie;

- **1100** asistenți personali.

 Menționăm totodată că, asistenții personali își desfășoară activitatea la domiciliul persoanelor asistate, specificul muncii acestora fiind reglementat de Legea 448/2006, republicată, cu modificările și completările ulterioare.

***6. GARANȚIA DE BUNĂ EXECUȚIE***

Se va constitui garanție de buna execuție în cuantum de 5% din valoarea contractului fără tva, pe care prestatorul are obligația sa o mențină în vigoare pe toată perioada de valabilitate a contractului.

***7. MĂSURI PRIVIND PROTECȚIA MUNCII, PREVENIREA ȘI STINGEREA INCENDIILOR, PRECUM ȘI PROTECȚIA MEDIULUI***

**7.1.** Prestatorul va lua toate măsurile rezonabile necesare pentru a proteja mediul și pentru a evita orice pagubă sau neajuns provocat persoanelor, proprietăților publice sau altora, rezultat din poluare, zgomot sau alți factori generați de metodele de lucru.

**7.2.** Prestatorul va respecta toate reglementările legale în vigoare care contin prevederi referitoare la protecția muncii, PSI și protecția mediului, specifice activităților în domeniu, prin luarea tuturor măsurilor ce se impun în vederea îndeplinirii obiectivului serviciului, precum și de protejare a personalului propriu și al beneficiarului.

**7.3.** Prestatorul este răspunzător de exactitatea și legalitatea datelor înscrise în situațiile de plată și în facturi și se obligă să restituie sumele încasate necuvenit și foloasele realizate aferente acestor sume, stabilite ca atare în urma controalelor organelor abilitate (CFI, CFP, Curtea de Conturi) efectuate în cel mult 10 zile de la data constatării. Prestatorul va prezenta organelor abilitate orice documente sau acte solicitate.

 **Direcția medico-socială**

 Director -Dancă Ortanza

 **Direcția protecție socială**

 Director executiv -Ghițulescu Anca

 **Căminul pentru persoane vârstnice**

 Director-Monica Nistorescu

 **Serviciul tehnico-economic**

 Șef serviciu,

 Lazăr Cătălin Sebastian

 **Serviciul resurse umane Întocmit,**

 Șef serviciu, Serviciul resurse umane

 Doncea Luciana Inspector superior,

 Ali Melian Rodica